als_Latn dik_Latn sag_Latn
Vazhdojnë në Shqipëri debatet për skandalin në Bankën Qendrore
Prokuroria e Tiranës ka nisur të marrë në pyetje anëtarët e Këshillit Mbikëqyrës të Bankës së Shqipërisë.
TIRANË (AA) - Kështu Prokuroria e Tiranës ka nisur të marrë në pyetje anëtarët e Këshillit Mbikëqyrës të Bankës së Shqipërisë, dhe të premten kanë dhënë dëshmitë e tyre para prokurorit të çështjes dy anëtarë të këtij Këshilli, Ermelinda Meksi dhe Ela Golemi, raporton Anadolu Agency (AA).
Në Shqipëri skandali i vjedhjes së 713 milionë lekëve në Bankën e Shqipërisë nga një punonjës i saj, vazhdon të mbetet çështja më e debatuar e këtyre ditëve. Në këtë debat janë përfshirë shumë zyrtarë, politikanë, dhe shoqëria civile.
. Bëhet e ditur se në ditët në vazhdim në Prokurorinë e Tiranës do të paraqiten edhe anëtarët e tjerë të këtij institucioni për të dhënë dëshmitë e tyre, në lidhje me informacionet dhe faktet për të cilat kanë dijeni rreth kësaj çështje. Anëtarët e pyetur, por edhe anëtarët e tjerë nuk kanë dhënë detaje apo informacione paraprake rreth këtij skandali.
Nga ana tjetër peticioni i iniciuar për shkarkimin e Guvernatorit të Bankës së Shqipërisë, Ardian Fullani vazhdon prej 40 ditësh. Nismëtarët e tij qëndrojnë në një stendë të improvizuar para godinës së Kuvendit të Shqipërisë, ku presin qytetarë të ndryshëm të kryeqytetit, por edhe të rretheve të tjera për të firmosur.
Ajtanga Lubonja është njëra ndër përfaqësueset e shoqërisë civile e cila pret qytetarët për të firmosur peticionin për shkarkimin e Guvernatorit, dhe në një prononcim për Anadolu Agency (AA), ajo shprehet se gjatë qëndrimit të saj pranë stendës së pritjes së qytetarëve është ndeshur edhe me kërcënime nga persona të ndryshim për tu tërhequr nga iniciativa e saj. Sipas Lubonjës ka ardhur gjithnjë duke u rritur interesi i qytetarëve dhe veçanërisht të rinjve për të firmosur këtë peticion.
Ajo tregon për AA, se deri tani janë hedhur mbi 13000 firma në Tiranë, dhe se peticioni do të vazhdojë derisa të realizohet objektivi që përfaqësuesit e shoqërisë civili i kanë vënë vetës për të iniciuar fillimin e procedurave për shkarkimin e Guvernatorit të Bankës së Shqipërisë, Ardian Fullani.
als_Latn als_Latn als_Latn als_Latn als_Latn als_Latn als_Latn als_Latn